Giuseppe Sinchetto/Emossion an montagna
Artorn

Emossion an montagna 
La grandeur quasi sacrà,
lё spassi, ti ch’it vive ’n sità,
a t’ancanta la valada ’ntera,
a t’anciarma la maestà severa

la grassia dij pì scondù cantonin,
ij gieugh, le corse dij marmotin,
l’eva dij bialòt, ёl vent
a son-o ij sò strument

Le fior ch’a coloro ij pra,
ij cioché, le cesёtte dle borgià,
ël cheur a bësbija ’l cant pì bel,
lìber coma l’òja su ’nt ël cel.
Leteratura piemontèisa
Poesìa
Giuseppe Sinchetto